CELEX: 32021R1699
Language: lt
Date: 2021-09-22 00:00:00
Title: Komisijos įgyvendinimo reglamentas (ES) 2021/1699 2021 m. rugsėjo 22 d. kuriuo dėl šalutinių gyvūninių produktų siuntų vežimo iš apribojimų taikymo zonų, nustatytų tam tikrų į sąrašą įtrauktų ligų prevencijai ir kontrolei užtikrinti, veterinarijos sertifikato pavyzdžio iš dalies keičiamas Reglamento (ES) Nr. 142/2011 VIII priedas (Tekstas svarbus EEE)

2021 9 23   
               
               
                  LT
               
               
                  Europos Sąjungos oficialusis leidinys
               
               
                  L 336/42
               
            
         KOMISIJOS ĮGYVENDINIMO REGLAMENTAS (ES) 2021/1699
         2021 m. rugsėjo 22 d.
         kuriuo dėl šalutinių gyvūninių produktų siuntų vežimo iš apribojimų taikymo zonų, nustatytų tam tikrų į sąrašą įtrauktų ligų prevencijai ir kontrolei užtikrinti, veterinarijos sertifikato pavyzdžio iš dalies keičiamas Reglamento (ES) Nr. 142/2011 VIII priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktą“) (1), ypač į jo 146 straipsnio 2 dalį,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (2), ypač į jo 21 straipsnio 5 dalies b punktą,
         kadangi:
         
                     (1)
                  
                  
                     Komisijos reglamente (ES) Nr. 142/2011 (3) nustatytos Reglamente (EB) Nr. 1069/2009 nustatytų visuomenės ir gyvūnų sveikatos taisyklių, taikomų šalutiniams gyvūniniams produktams ir jų gaminiams, įgyvendinimo priemonės, įskaitant veterinarijos sertifikatų pavyzdžius ir reikalavimus dėl jų pridėjimo prie tokių produktų siuntų;
                  
               
                     (2)
                  
                  
                     Reglamento (EB) Nr. 1069/2009 6 straipsnyje nustatyti bendrieji gyvūnų sveikatos apribojimai, taikomi vežant imlių rūšių gyvūnų šalutinius gyvūninius produktus ir jų gaminius iš įmonių, ūkių, gamyklų ar zonų, kuriems taikomi apribojimai pagal Sąjungos veterinarijos teisės aktus, arba dėl Direktyvos 92/119/EEB (4) I priede išvardytų pavojingų užkrečiamųjų ligų. Ši direktyva nuo 2021 m. balandžio 21 d. buvo panaikinta ir pakeista Europos Parlamento ir Tarybos reglamentu (ES) 2016/429. Reglamentu (ES) 2016/429, be kita ko, nustatytas naujas tam tikrų ligų prevencijos ir kontrolės taisyklių rinkinys;
                  
               
                     (3)
                  
                  
                     Komisijos deleguotuoju reglamentu (ES) 2020/687 (5) nustatytos tam tikrų į sąrašą įtrauktų ligų prevencijos ir kontrolės taisyklės. To deleguotojo reglamento 22 straipsnio 5 dalyje nustatyta, kad, siekiant užkirsti kelią tolesniam ligos plitimui, apribojimų taikymo zonos, nustatytos patvirtinus A kategorijos ligos protrūkį, kilmės ir iš jos išvežami šalutiniai gyvūniniai produktai turi būti vežami kartu su pridėtu valstybinio veterinarijos gydytojo išduotu veterinarijos sertifikatu, kuriame nurodoma, kad juos leidžiama išvežti iš apribojimų taikymo zonos kompetentingos institucijos pagal to deleguotojo reglamento II dalies II skyrių nustatytomis sąlygomis;
                  
               
                     (4)
                  
                  
                     Reglamente (ES) Nr. 142/2011 nustatytos šalutinių gyvūninių produktų pateikimo rinkai taisyklės. Reglamento (ES) Nr. 142/2011 17 straipsnyje nustatyta, kad šalutinės gyvūninių produktų siuntos turi būti vežamos kartu su reglamento VIII priedo III skyriuje nustatytais prekybos dokumentais arba veterinarijos sertifikatais. Šalutinių gyvūninių produktų teisės aktai yra išsamus taisyklių rinkinys, visų pirma šalutinių gyvūninių produktų skirstymo į kategorijas, surinkimo, vežimo ir perdirbimo taisyklės. Todėl Deleguotojo reglamento (ES) 2020/687 22 straipsnio 5 dalyje nurodytas naujas sertifikato pavyzdys turėtų būti įtrauktas į Reglamento (ES) Nr. 142/2011 VIII priedo III skyrių;
                  
               
                     (5)
                  
                  
                     Reglamento (ES) Nr. 142/2011 VIII priedas turėtų būti atitinkamai iš dalies pakeistas;
                  
               
                     (6)
                  
                  
                     turėtų būti nustatytas tinkamas pereinamasis laikotarpis, kad valstybės narės ir suinteresuotieji subjektai galėtų prisitaikyti prie naujų šalutinių gyvūninių produktų vežimo iš apribojimų taikymo zonų taisyklių, nustatytų pagal Deleguotąjį reglamentą (ES) 2020/687;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 142/2011 VIII priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. spalio 17 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 22 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  OL L 300, 2009 11 14, p. 1.
         
            (3)  2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).
         
            (4)  1992 m. gruodžio 17 d. Tarybos direktyva 92/119/EEB, nustatanti Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos (OL L 62, 1993 3 15, p. 69).
         
            (5)  2019 m. gruodžio 17 d. Komisijos deleguotasis reglamentas (ES) 2020/687, kuriuo dėl tam tikrų į sąrašą įtrauktų ligų prevencijos ir kontrolės taisyklių papildomas Europos Parlamento ir Tarybos reglamentas (ES) 2016/429 (OL L 174, 2020 6 3, p. 64).
      
      
         
            PRIEDAS
            Reglamento (ES) Nr. 142/2011 VIII priedo III skyriuje pridedamas šis 7 punktas:
            
                        „7.
                     
                     
                        Veterinarijos sertifikato pavyzdys
                     
                  
               Šalutinių gyvūninių produktų vežimo iš apribojimų taikymo zonų, nustatytų tam tikrų į sąrašą įtrauktų ligų prevencijai ir kontrolei užtikrinti, veterinarijos sertifikato pavyzdys
            
            
               
            
               Šalutiniai gyvūniniai produktai iš apribojimų taikymo zonų, nustatytų tam tikrų į sąrašą įtrauktų ligų prevencijai ir kontrolei užtikrinti
            
            
                         
                     
                     
                        
                                    II.
                                 
                                 
                                    Informacija apie sveikumą
                                 
                              
                     
                        
                                    II.a.
                                 
                                 
                                    Sertifikato numeris
                                 
                              
                     
                        
                                    II.b.
                                 
                                 
                                    Vietinis Nr.
                                 
                              
                  
                        
                           II dalis. Sertifikavimas
                        
                     
                     
                        Aš, toliau pasirašęs valstybinis veterinarijos gydytojas, patvirtinu, kad:
                        
                                    (1)arba
                                 
                                 
                                    
                                                [II.1
                                             
                                             
                                                I dalyje aprašyti šalutiniai gyvūniniai produktai gauti iš laikomų gyvūnų, kurie:
                                             
                                          
                                                (1)arba
                                             
                                             
                                                [nužudyti toliau nurodytos ligos prevencijos ir kontrolės tikslu:
                                                
                                                            (1) arba
                                                         
                                                         
                                                            [… (įrašyti atitinkamos A kategorijos ligos pavadinimą) pagal kompetentingos institucijos nurodymus pagal Reglamentą (ES) 2020/687 ir skirti perdirbti
                                                            
                                                                        (1) arba
                                                                     
                                                                     
                                                                        [taikant 1–5 metodus.]]]
                                                                     
                                                                  
                                                                        (1) arba
                                                                     
                                                                     
                                                                        [deginant.]]]
                                                                     
                                                                  
                                                                        (1) arba
                                                                     
                                                                     
                                                                        [bendrai deginant.]]]
                                                                     
                                                                  
                                                      
                                                            (1)arba
                                                         
                                                         
                                                            [… (įrašyti atitinkamos naujos ligos pavadinimą) pagal kompetentingos institucijos nurodymus pagal Komisijos priimtas neatidėliotinas priemones vadovaujantis Reglamento (ES) 2016/429 259  straipsniu ir skirti perdirbti
                                                            
                                                                        (1) arba
                                                                     
                                                                     
                                                                        [taikant 1–5 metodus.]]]
                                                                     
                                                                  
                                                                        (1) arba
                                                                     
                                                                     
                                                                        [deginant.]]]
                                                                     
                                                                  
                                                                        (1) arba
                                                                     
                                                                     
                                                                        [bendrai deginant.]]]
                                                                     
                                                                  
                                                      
                                          
                                                (1)arba
                                             
                                             
                                                […kompetentingos institucijos nežudomi A kategorijos ligų arba naujų ligų prevencijos ir kontrolės tikslu, laikomi ūkiuose, esančiuose apribojimų taikymo zonose, nustatytose gyvūnų ligų prevencijai ir kontrolei užtikrinti pagal
                                                
                                                            (1) arba
                                                         
                                                         
                                                            [Deleguotąjį reglamentą (ES) 2020/687,]
                                                         
                                                      
                                                            (1) arba
                                                         
                                                         
                                                            [laikinas specialias ligų kontrolės priemones, nurodytas Reglamento (ES) 2016/429 71 straipsnyje,]
                                                         
                                                      
                                                            (1) arba
                                                         
                                                         
                                                            [pagal Reglamento (ES) 2016/429 259  straipsnį Komisijos priimtas neatidėliotinas priemones,]
                                                         
                                                      ir šalutiniai gyvūniniai produktai vežami iš apribojimų taikymo zonos laikantis sąlygų, išdėstytų … (2), taikomas
                                                
                                                            (1) arba
                                                         
                                                         
                                                            [perdirbimui taikant 1–5 metodus, kaip nustatyta Reglamento (ES) Nr. 142/2011 IV priedo II skyriuje, o iš vandens gyvūnų gautų šalutinių produktų silosavimui – kaip nustatyta IV priedo IV skyriaus 2 skirsnio K punkte.]]]
                                                         
                                                      
                                                            (1) arba
                                                         
                                                         
                                                            [perdirbimui arba apdorojimui Reglamento (ES) Nr. 142/2011 X, XI arba XIII prieduose nurodytais metodais.]]]
                                                         
                                                      
                                                            (1) arba
                                                         
                                                         
                                                            [perdirbto gyvūnų augintinių ėdalo gamybai, išskyrus Reglamento (ES) Nr. 142/2011 XIII priede nurodytą žalią gyvūnų augintinių ėdalą.]]]
                                                         
                                                      
                                                            (1) arba
                                                         
                                                         
                                                            [transformacijai į kompostą arba biodujas, kaip nurodyta Reglamento (ES) Nr. 142/2011 V priedo III skyriaus 1 skirsnyje.]]]
                                                         
                                                      
                                          
                              
                                    (1)arba
                                 
                                 
                                    
                                                [II.1
                                             
                                             
                                                I dalyje aprašyti šalutiniai gyvūniniai produktai buvo gauti iš laukinių į sąrašą įtrauktų rūšių gyvūnų, kurie rasti nugaišę arba nužudyti … (įrašyti atitinkamos A kategorijos ligos pavadinimą) prevencijos ir kontrolės tikslu pagal kompetentingos institucijos(3) nurodymus pagal Deleguotojo reglamento (ES) 2020/687 64 straipsnio 2 dalies c punktą ir yra skirti perdirbti
                                             
                                          
                                                (1) arba
                                             
                                             
                                                [taikant 1–5 metodus.]]
                                             
                                          
                                                (1) arba
                                             
                                             
                                                [deginant.]]
                                             
                                          
                                                (1) arba
                                             
                                             
                                                [bendrai deginant.]]
                                             
                                          
                              Pastabos
                        I dalis.
                        
                                    —
                                 
                                 
                                    I.9 ir I.11 langeliai. Nereikalingą įrašą išbraukti.
                                 
                              
                                    —
                                 
                                 
                                    I.12, I.13 ir I.17 langeliai. Patvirtinimo numeris arba registracijos numerį
                                 
                              
                                    —
                                 
                                 
                                    I.14 langelis. Užpildyti, jei skiriasi nuo „I.1. Siuntėjas“.
                                 
                              
                                    —
                                 
                                 
                                    I.25 langelis. „Perdirbimui“, „apdorojimui“ arba „transformacijai“.
                                 
                              
                                    —
                                 
                                 
                                    I.31 langelis. Prekės tipas: „šalutiniai gyvūniniai produktai, nurodyti Deleguotojo reglamento (ES) 2020/687 22 straipsnio 5 punkte“. Kategorija: „1 kategorija“, „2 kategorija“ arba „3 kategorija“.
                                 
                              II dalis.
                        
                                    (1)
                                 
                                 
                                    Netinkamą įrašą išbraukti.
                                 
                              
                                    (2)
                                 
                                 
                                    Įrašyti atitinkamo Komisijos priimto teisės akto, kuriuo nustatomos tos sąlygos, atitinkamo (-ų) straipsnio (-ių) numerį (-ius), pavadinimą ir paskelbimo Europos Sąjungos oficialiajame leidinyje datą arba nuorodą į teisės aktą ar nurodymą, kurį patvirtino ir viešai paskelbė kompetentinga institucija, nustatanti tas sąlygas.
                                 
                              
                                    (3)
                                 
                                 
                                    Žr. specialius užkrečiamųjų ligų prevencijos teisės aktus.
                                 
                              
                  
                         
                     
                     
                        Valstybinis veterinarijos gydytojas
                        Vardas ir pavardė (didžiosiomis raidėmis):
                        Kvalifikacija ir pareigos:
                        Data:
                        Antspaudas:
                     
                     
                        Vietos veterinarijos padalinys:
                        VVP Nr.
                        Parašas:“